Valladolideko 'Gure Txoko' Euskal Etxea

Valladolideko Euskal Etxea, ofizialki Centro Vasco Gure Txoko, Espainiako Valladolid hirian dagoen euskal etxe bat da, Gaztela eta Leon autonomia erkidegoan. Estrella kalearen 21. zenbakian dago. 1983an sortua izan zen.

 Historia 
Hauek izan dira Valladolideko Euskal Etxearen hastapenak, ibilbidea eta gaur egungo jarduera.

 Sorrera (1981-1984) 
Hasierako urratsak 1981 eta 1984an izan ziren., 1980ko hamarkadara arte, Valladoliden bizi ziren euskaldunek ez zuten elkarrekin  aritzeko behar berezirik adierazi, ezta ideia komunak partekatzeko edo elkarren arteko laguntza antolatzeko asmorik ere.

1981 inguruan, zenbait etxetan egindako bileren ondoren, astero-asteroko topaketak antolatzen hasi ziren hiriko hainbat ostalaritza-gunetan. Horien artean, Mesón Don Claudio nabarmentzen zen, Iruneko jabe batek zuzendua.

Junta Kudeatzaile bat izendatu zen, lehen helburu gisa estatutuak idaztea eta bazkideen beharretara egokitutako lokal sozial bat alokatzea ezarri zuena. Lokala egokitzeko lanak bazkide sortzaileek beren esfortzu propioz burutu zituzten.

 Lehen urteak (1984-1989) 
1984ko hasieran, Alonso Pesquera kaleko egoitza jada martxan zegoen. Estatutuak martxoan onartu zituen Gobernu Zibilak, eta hilaren 27an 25 bazkide sortzailek sinatu zuten fundazio-aktaren. Eragile aktiboa euskal federazioa izan zen.

Ordutik, Gure Txoko eragile aktiboa izan da Espainiako Estatuko Euskal Etxeen Federazioa sortzen. Are gehiago, hasierako aldian Valladolideko etxearen lehendakaria federazioaren presidenteorde moduan aritu zen.

 Lokalaren galera eta egoitza berria (1989-1993) 
1989ko urrian, jabeak notario bidezko jakinarazpen bat bidali zuen lokaletik botatzeko asmoz. Lehen epaiketan arrazoia euskal etxeari eman ziotela eta bigarren instantzian galdu egin zuten, eta egoitza berri bat eraikitzeko premia agertu zen.

Urte hartako urtarrilean erositako La Farolako Estrella kaleko 150 m²-ko lursailean eraikitzea erabaki zen. Obrak amaitu arte baina, jabeak ordura arteko lokalean jarraitzeko utzi zuen, baina dirutza ordaindu behar izan zuten ofizialki jasota ez zegoen alokairu baten truke. Inbertsioa bazkideen bonuen bidez eta 15 urteko hipoteka-kreditu batekin estali zen, lursaila eta eraikina bermea izanik.

 Irekiera ofiziala: 1993ko otsailaren 21a 
Egoitza berria 1993ko otsailaren 21ean (Ihauteri igandean) inauguratu zen. Ekitaldiak San Miguel eta San Julián elizan ospatutako meza batekin hasi ziren, Don Jerónimo Martín parrokoak zuzendu eta Donostiako Easo Abesbatzak kantatua, Don Pedro Aizpuruak organoan lagunduta. Ekitaldira honako agintariak bertaratu ziren:

 Tomás Rodríguez Bolaños, Valladolideko alkatea
 Cristina Agudo, kultura zinegotzia
 Roberto Fernández de la Reguera, Gaztela eta Leongo ordezkari lurraldekoa
 Juan Carlos Loidi, Bilboko zinegotzia
 eta Euskal Etxeen eta Valladolideko eskualde-zentroen ordezkariak.

Elkarteko lehendakari Ignacio Martinek ongi etorriko hitzak eskaini ondoren, hitza hartu zuten Eusko Jaurlaritzako ordezkariak eta alkateak, euskal eta gaztelauen arteko harreman onak nabarmenduz.

 Zuzendaritza berria (2025) 
2025ean, Gure Txokok zuzendaritza berria izendatu du, erakundearen etorkizuna sendotzeko eta ekimen kultural berriak bultzatzeko asmoz. Honako hauek osatzen dute gaur egungo zuzendaritza taldea: 

 Lehendakaria: Aitor Aranzabal
Lehendakariordea: Itziar Rodríguez
 Diruzaina, idazkaria eta batzodekideak

 Baliabideak 
Elkarteak etxe bat eraiki zuen 1993an, La Farolako Estrella kalean 150 m²-ko lursail batean.

 Jarduerak 
Gure Txoko Valladolideko euskal presentziaren bihotza izaten jarraitzen du. Gure Txokon jarduera ugari antolatzen dituzte, bai euskal kulturaren ezagutza sustatzeko, bai Euskal Etxeko bazkideen arteko adiskidetasuna bultzatzeko.  Gaur egun, jarduera ugari eskaintzen dituzte urte osoan zehar:
 Euskara eskolak astean hiru aldiz, hizkuntza transmititzeko eta erabilera sustatzeko .Euskara eskolak ematen dira ikastetxeko instalazioetan, eta online eskolak emateko aukera ere badago, langile kualifikatuen tutoretzapean. Taldeak heterogeneoak izaten dira. Euskarazko azpitituluak dituzten jatorrizko bertsioko filmen emanaldiak antolatzen dituzte. Euskaraldian, Korrikan, Arriaga antzokian egiten den klasikoen irakurketan (on line) eta Laburbiraren urteroko emanaldian parte n dute.
 Abesbatza aktibo bat, zeinak hiriko hainbat elizatan abesten duen Euskal Etxeari ikusgarritasuna emateko. Esaterako, Gaztela eta Leon Autonomia Erkidegoko katedral guztietan abestu dute.thumb|Abesbatza
Txistu taldea
Sukaldaritza tailerrakthumb|Txistu taldeko kideak
 Urte osoan zehar ekitaldi ugari antolatzen dira, eta honako hauek dira aipagarrienetako batzuk:
 Euskal Jaiak
 Korrika
 Euskaraldia
 Euskal Astea
 Diasporaren Eguna
 San Sebastian Eguna

Gure Txokok bere konpromisoa berresten du euskal kulturaren, hizkuntzaren eta identitatearen alde lan egiteko Valladoliden, belaunaldi berrientzat erreferentziazko gune izateko asmoz.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 

 Euskal etxeak
 Euskal diaspora

 Kanpo estekak 

 Webgune ofiziala
 www.euskaletxeak.eus

Kategoria:Espainiako euskal etxeak
Kategoria:Gaztela eta Leongo kultura
Kategoria:Valladolideko eraikinak